APROBACIÓN DEFINITIVA RELACIÓN DE POSTOS DE TRABALLO
ADMINISTRACIÓN LOCAL — Municipal — Covelo (Presupostos e cadros de persoal, 31/01/2023)

O Pleno deste Concello, en sesión ordinaria celebrada o día 30/11/2022, acordou aprobar inicialmente a Relación de Postos de Traballo (RPT) deste Concello. Con data 05/12/2022 publicouse Anuncio de aprobación inicial da Relación de Postos de Traballo no Boletín Oficial da Provincia de Pontevedra número 232, expoñéndose ó público durante un prazo de 20 días hábiles a contar dende o seguinte ao de publicación no Boletín Oficial da Provincia, durante os cales os interesados puideron examinala e presentar reclamacións ante o Pleno. Estando exposta ó público no taboleiro electrónico segundo o certificado emitido sen que conste a recepción de alegacións á mesma, polo que entenderase elevado automaticamente a definitivo o referido acordo de aprobación inicial. De conformidade co establecido no artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, e 202 da da Lei 2/2015, de 29 de abril, do emprego público de Galicia por medio do presente anuncio, procédese á publicación íntegra da Relación de Postos de Traballo do Concello de Covelo: 1) UNIDADES ADMINISTRATIVAS E a unidade administrativa ou o servizo ó que o que se adscribe o posto no organigrama da Administración municipal.2) DENOMINACIÓN DO POSTO Utilizase as denominacións do organigrama municipal, respectando algunhas denominacións tradicionais e aclarándoas, ás veces, con denominacións complementarias.3) DOT. = DOTACIÓN Significa o número de postos de traballo que se agrupan nunha soa liña nos que concorre idéntica denominación, requisitos e características inclinadas as retribucións complementarias.4) VINC. = VINCULACIÓN Indica a vinculación do persoal coa Administración municipal: Funcionario (FUN), Laboral fixo (LAB.), Laboral fixo descontinuo(LAB FIXO-DES.), 5) CD= COMPLETO DE DESTINO OU NIVEL Reflicte o nivel asignado a cada posto de persoal funcionario e laboral para os efectos da percepción do complemento de destino/nivel distribuído en 14 pagas.6) CE (Nº PUNTOS)= NUMERO DE PUNTOS DO COMPLEMENTO ESPECIFICO/COMPLEMENTO DE POSTO * Reflicte o número de puntos que integra o o complemento específico/ complemento de posto asignado a cada posto de persoal funcionario e laboral. O valor do punto é de 42€ por cada punto de valoración.7) TIPO DE POSTO Os postos poden ser SINGULARIZADOS (reflı́ctese con un S na columna), cando pola súa denominación e características se diferencian dos restantes e NON SINGULARIZADOS (reflı́ctese con un NS); Nos postos de funcionarios eventuais de confianza ou asesoramento especial consignarase a clave E na columna.8) PROV = FORMA DE PROVISION Non se trata da forma de acceder á praza mediante probas selectivas (oposición, concurso-oposición, concurso), senón da forma de provisionar postos de traballo vacantes con funcionarios municipais de carreira. A FP normal será o concurso (na clave se porá un C). 9) GRUPO Para o persoal funcionario cada posto adscrı́bese a un grupo ou subgrupo dos grupos ou subgrupos consecutivos segundo a clasificación establecida no artigo 76 e disposición adicional sétima da Lei 7/2007, do 12 de abril (A1, A2, C1, C2, AP). Para o persoal laboral os grupos son: I, II, III, IV, V.10) ESCALA E SUBSCALA Utilizaranse as escalas e subescalas establecidas para a Administración Local.11) TITULACION ACADEMICA Soamente se consigna a titulación académica especı́fica cando é necesaria, ademais da xenérica correspondente ó grupo ó que se adscribe o posto (enténdese implícita). 12) REQUISITOS ESPECIFICOS Esı́xese para determinados postos cando a natureza do posto de traballo o requira. O Alcalde, Asdo.: Juan Pablo Castillo Amigo Documento asinado electronicamente ao marxe